वाशिंगटन| अमेरिकियों ने इस साल के महत्वपूर्ण मध्यावधि चुनाव के लिए मतदान कर दिया। डेमोक्रेट एक तरफ जहां हाउस ऑफ रिप्रेजेंटेटिव पर कब्जा जमाने के अपने प्रयास में आगे बढ़ रहे हैं तो वहीं मध्यावाधि चुनाव में रिपब्लिकन सीनेट पर अपनी पकड़ बरकरार रखने की अच्छी स्थिति में दिखाई दे रहे हैं, लेकिन मुख्य स्थानों पर कांटे की टक्कर है। कांग्रेस के दोनों सदनों पर नियंत्रण की जंग के लिए सभी 50 राज्य और वाशिंगटन डी.सी में मंगलवार को चुनाव हुआ। जानकारों का कहना है कि मध्यावधि चुनाव के लिए इस बार का मतदान प्रतिशत 50 सालों में सबसे अधिक हो सकता है।